366 inspirerende dagstukke oor God se beloftes en genade.
God se beloftes dra ons. Dit is Woord-wind onder ons geloofsvlerke, wat ons hoog bo ons omstan­dighede kan laat uitstyg. Beloftes bring krag, hoop, geduld en geloof; dit getuig van God se genade.
Dit is die bemoediging wat Jimi le Roux jou bied in In die lig van sy genade. Die 366 oorden­kings in dié volkleur-dagboek handel oor verskeie van God se beloftes uit die boek Jesaja wat ons kan inbou in ons geloofslewe. Verder bied die dagboek ook
· ’n Persoonlike belofte vir die dag aan die einde van elke oordenking
· ’n Leesprogram vir die boek Jesaja – met nood­saaklike verse om te merk
· ŉ Artikel oor die agtergrond en inhoud van Jesaja wat gratis afgelaai kan word by cumuitgewers.co.za
Spesiale geleenthede soos Paas­­­tyd, Pinkster­tyd en Kerstyd word ook met gepaste gedeeltes uit Jesaja toegelig.
Die bemoedigings en beloftes in Jesaja kan ons baie leer oor God se hart vir sy mense, sy droom vir ons en sy plan vir die toekoms.
Ook beskikbaar in Engels onder die title In the Light of His Glory.
Jimi le Roux is ’n lewens- en geestelike begeleier. Terwyl hy steeds georden is, is hy in die bevoorregte posisie om voltyds te doen wat in sy hart is: geestelike leiding te gee deur oordenkings, kursusse, coaching-programme asook prediking, lering en konsultasie aan gemeentes. Hy is ook voltyds betrokke by internetbediening. Jimi het ’n MA in Bybelkunde en ’n honneursgraad in sielkunde, en hy is ook ’n geakkrediteerde dosent aan die CGTS en bied vakke tot op honneursvlak aan in praktiese teologie.
God se beloftes dra ons en laat ons hoog bo ons omstandighede uitstyg.
Dit bring krag, hoop, geduld en geloof.
In die lig van sy genade kyk na God se beloftes in die Bybelboek Jesaja.
Uit Jesaja se bemoedigings en beloftes kan ons baie leer oor God se hart
vir sy mense, oor sy droom vir ons en sy plan vir die toekoms.
Jy kan hierdie boek op een van drie maniere gebruik:
1. As Bybelstudie
Dalk wil jy die wonderlike Bybelboek Jesaja beter verstaan. Hierdie “vyfde
evangelie” word wyd in die Nuwe Testament aangehaal en kan ’n mens
baie oor die Here se hart en die geestelike lewe leer.
Aan wie het Jesaja egter geskryf en wat was sy bedoeling en boodskap?
Leer meer deur nie net die dagstukkies te lees nie, maar ook die volgende
Lees die artikel oor Jesaja wat beskikbaar is onder “Laai gratis af” by
cumuitgewers.co.za. Daardeur sal jy die agtergrond en boodskap van
Jesaja beter verstaan. Verwys dan ook maand vir maand daarna terug soos
ons deur die boek Jesaja werk.
Lees weekliks die voorgestelde Skrifgedeeltes in Jesaja, soos ons in die
maandelikse leesrooster aan die begin van elke maand voorstel. Dit sluit
aan by die dagstukkies en op dié wyse sal jy deur die loop van die jaar deur
die hele Jesaja lees.
Merk weekliks die verse soos ons in die leesrooster voorstel. Maak jou
eie notas en kruisverwysings.
As jy hierdie dinge doen, sal jy sommer baie meer begrip hê vir Jesaja.
2. As dagstukkies
Dalk wil jy net elke dag ’n dagstukkie lees. Neem dan vyf minute, word stil, lees die vers en die oordenking stadig en bid die gebed saam. Daar is
Vrede In Sy Teenwoordigheid Grootdruk (S…